
«Spre inimile cele necurate care vin 
întru prea curata casă a lui Dumnezeu , 
fără milă întind sabia mea.» 

(Sf. Arhanghel Mihail.) 


ARHANGHELUL MIHAIL 





ARHANGHELUL MIHAIL 


Şi din cer un glas s’auzi: Mi ha i le. 


Când puse inima Sfintei Fecioare 
Mai sus de îngeri Atotputernicul 
La temelia lumilor Sale . 

Lupta lumina cu întunericul 


Că tresăriră îngerii Domnului 
De-un fior negru în osanale 
Zărind Lucifer pe Fiul Omului 
In ochii pietrelor scânteetoare 


Şi iată-1 arzând din mijlocul stemei cereşti 
Din pricina strălucirii chipului său 
Pe cel ce-a fost oglinda lui Dumnezeu . 


Cine este ca El? Cine eşti? 

Plângeau îngerii ardeau făcliile . 

Când şi-a strigat Arhanghelul Mihail Ierarhiile. 


Şi din cer un glas s’auzea : Mi ha i le 

ÎN OCHII TĂI, ICOANĂ 


Mă pierd în ochii tăi icoană 
Gândind la toate’n lume câte sânt 
Şi-o lacrimă-ţi zăresc pe geană 
De dincolo de cruce şi mormânt. 


De dincolo de zarea mea senină 
Ce’n suflet mi-a adus lumină, 
De dincolo de-a ta catapeteasmă 
Cioplită’n sunet şi mireasmă. 


Ştiu, mâine din cunună spinul 
Care-a’mpletit pe frunţi durerea 
Va lumina pe bolţi seninul 
Cu chipul tău şi cu "mierea. 


Paharul suferinţei plin 
Eu l-am golit şi mi-a dat viaţă... 
Nu fericiri pierdute mă înghiaţă. 
Că tu exişti,eu sânt senin! 


Nici primăvara lumii când mă mint 
Coroanele de ceară şi argint . 

Tu’n altă mreajă mă subjugi. 
Catapeteasma tristei mele rugi. 

Nu lespedea de pe morminte 
Vâltoarea lacrimilor mele nu. 

Ci altă’ngândurare mă cuprinde : 
Senin că-s eu şi’nlăcrimată tu! 

Tu ce ne-aduci seninul nouă 
Pe blânde flori scăldate’n rouă 
Ce rază rea? Ce stea semeaţă 
Ţi-a’nlăcrimal cereasca faţă, 


Icoană dătătoare de viaţă? 


ÎN CRIPTA CUGETULUI 


în cripta cugetului ce mă’nghiaţă 
Vestind schimbarea mea la faţă 
Luminile din cer senine 
îşi fulguie zăpada peste mine. 


Privesc luceafărul pe bolţi şi-mi pare 
La căpătâi că-mi arde-o lumânare... 
Luceafărul lui Dumnezeu, 

La căpătâiul cugetului meu! 

0! de-aşi ajunge cu privirea mea 
Aripile ce nu le pot vedea, 
Aripile rotind din stele 
în jurul gândurilor mele! 


Privesc luceafărul pe cer si-mi pare 
C’o lacrimă s’a scurs din zare 
în iarna cugetului meu, tristeţe, 

Când vin troienii tăi ca să mă’nghieţe . 


Arhanghelul lui Dumnezeu 
Aprinde candelă la căpătâiul meu! 

Pe cât de sus se’nalţă El în sbor 
Pe-atât de-adânc cu umbra Lui cobor... 

Că, Doamne, atât din Duhul Tău mi’ncape’n 
Cât cer încape’ntr’un mormânt. [gând 

CLIPĂ SÂNT 


Clipă sânt, părelnică zare, 

Spuma de pe chipul mării senin. 
Pe ţărmul inimei ne’ncrezătoare 
Valurile pleacă şi vin. 


Trupul frânt de adâncuri se’nclină, 
Mă ridic cu ceru’n veşmânt. 

Joc de umbră şi de lumină, 

Iată ce sânt. 

între mâine şi între ieri 
Fir de pulbere jucăuşe. 

Un niciodată, un nicăieri, 
între flacără şi cenuşe. 


Iată pământul, cerul şi-o zare 
Intre lume şi Dumnezeu, 

Linie despărţitoare. 

Asta sânt eu. 


< 

ÎN ŢĂRMUL MEU 


Dar se’nalţă’n ţărmul meu o cetate, 
Cunună pe creştet de singurătate, 

Sfântul Arhanghelul Mihail. 

Soarele zorilor mele iată-mi-1. 

Eu îi cânt zidurile, straiele, cânt munţii 
Care-L poartă în jurul frunţii. 

Oglindind privirea Lui idolatră 
Cânt turnurile, gândurile-i de piatră. 

înfăţişarea Sa de pulbere vie, 
Sublimă, nobilă mărturie! 

0! legământul cu dăinuirea eternă 


Răsună’n clopotul Tău din vecernă 
Cavaler cu clinchet de fulger în 
Eu cânt liturghia tăcerii Tale. 


â 


zale, 

DIN SPADĂ ŞI PUSTIIRE 


Ci iată că din spadă şi pustiire 
înfloreşte zâmbetul de mântuire, 
Grâne de jertfă’n mânia cerului 
Din botezul focului şi fierului 
Că după apele năvălitoare 
Rămân pământurile mai roditoare. 
Aşa treci Tu mereu peste noi 
Cu crâncenul şi sfântu-Ţi răsboi 
Cum trece peste inimi calvarul 
Să crească’n lume mai sfânt idealul 
Slavă Ţie Doamne şi slavă Lui 
Voevodului Oştilor Cerului. 

DIN SCUTUL TĂU 


Arhanghel Mihail, din scutul Tău 
Cu care aperi lumile lui Dumnezeu 
Pe-o rază-asvârle-un bob mărunt 
Să-mi fac din el eu platoşele grele 
Călite’n focul rugăciunii mele 
Şi lancea lui Satan s’o’nfrunt. 

Şi-al vieţii pas îndreaptă-mi-1 
Cu mila Ta, Arhanghel Mihail, 

Al clipei mele pas care se-avântă 
Spre-al blândelor tăceri tărâm. 
Mă’ndrumă Tu, desfă-mi Tu drum 
Către fântâna vieţii sfântă. 


De freamăt verde ca pe trup port haină. 
Ci Tu mi’mbracă sufletul cu taină 
Pentru lumina zilei Tale care vine, 
Pentru-aceşti ani ce mi-au rămas 
Să dau pământului meu glas, 

Mă rog. Arhanghel Mihail, la Tine. 

SĂRAC CU DUHUL 


Că’ntr’ale tainei sânt sărac cu duhul, 
Eu cânt acele biruinţi sublime 
Care-au cutremurat văzduhul 
în glasul corurilor heruvime. 


Prin vremuri pe pământ duc eu 
Lumesc ecou din glasu-acel 
Care-a strigat pe ceruri ccMI-HA-EL» 
în jurul tronului lui Dumnezeu. 

Eu cânt sub flamurile-acelui nume 
Semnalul trâmbiţelor de răsboi 
Şi’n zale verzi străbat prin lume 
Cu Legiunea îngerilor noi. 


Cu Legiunea îngerilor care 
A isgonit icoanele răzvrătitoare, 

Pe Lucifer care azi arde 

Intr’ale umbrei pământeşti stindarde. 


Cu regi şi gloate împletindu-şi rangul 
El peste mine-a’mpărăţit cu ştreangul 
Instăpânindu-mi inima şi sborul 
Cu glontele şi crematoriul. 

«Dumnezeu ajută războaiele drepte 
eu am luat armele pentru Lege...» 

(Mihai Viteazul) 


CRIPTA PĂMÂNTULUI 







CRIPTA PĂMÂNTULUI 


De câte ori mă plec spre tine 
Pământiile ca să te-ascult 
In piept un hohot lung îmi vine 
Din cripta vremii de demult. 


Mă văd cu mii de ani în urmă 
Prin vis sub tainicii tăi brazi, 
Din noapte-aud tălăngi de turmă 
Şi-acelaş freamăt ca şi azi. 




în asfinţit un nor departe 
în vânt cu flacăra şi spuza 
Se’nvoaltă’n culmi şi parcă arde 
Cetatea Sarmisegetuza. 


De-atunci s’a dus spre cer cu tine 
însângerând al tău pumnal 
Nădejdea noastră de mai bine 
Bătrâne rege Decebal. 


Amurg în haină funerară 
Vestind în nimbu-i aurora, 
Piereai sub zări odinioară, 
Azi urci în ochii tuturora. 


Că de pe-acele zări sihastre 
Spre alte zări vestindu-ţi cale, 
De-atunci şi inimile noastre 
Se-aprind din focul jertfei tale. 


DOINELE 


Ardea cetatea străbună 
Pe ţărmul pribegiei din urmă 
Şi flăcările vesteau robire 
împletind moarte cu nemurire. 


Peste pământurile carpate 
Un singur strigăt de frate la frate, 
Un singur dangăt de clopot de-atunci 
Pe potecile munţilor printre stânci. 

C’au înflorit culmile la apus 
De-atâta inimă câtă a curs 
Şi de-atunci cu florile cresc 


Doinele pe pământ românesc, 
Doamne, că veneai Tu şi doină de jale 
Ne-ai fost dat să-Ţi aşternem în cale. 


DONNITORUL 


Şi singur stând în rugă domnitorul, 
îl frământa la miezul nopţii visul, 
în straiul lui se’ngemăna covorul 
Ce’n purpură’mbrăcase paraclisul. 
Un sfeşnic lângă el ţinea veghere 
Şi jar la mâini îi tremura’n găteli 
Parcă vorbea sub tainica tăcere, 

Că sfinţii-1 ascultau din zugrăveli . 

—cc .Ci, Doamne’n semn că’n Tine mi-i comoara 
De pupuri fiitoare strălucire. 

Io, ce pre nume Mircea-mi zice ţara. 

Ţi-am ctitorit aiastă mănăstire; 

Că’n luptă mi-ai fost stâlp şi-ajutorinţă 
S’ajung sub voia Ta întemeiat, 

Mi-i martor Oltul câtă nevoinţă 
Să’ndur până Ia Tine mi-ai fost dat. 


Moşneag ce sânt, în mine simt stejarul 
Ci, Doamne, fii slăvit că sânt aşa; 

Mi-i neamul mic dar ştie’ntreg hotarul 
Că port în mine rădăcina Ta. 

Urmaşii mei, lucrări plăcute Ţie, 

Că mâine’n calea lumii Te vor scoate, 
Le-ajută, Doamne, rostul să le fie 
Ogorul Tău cu roade luminate. 


Astfel în bolta Coziei, Prea Sfinte, 
Mi-am zidărit aci spre Tine cheia, 

Că neschimbat aflatu-mi-am în minte 
Credinţa-mi ne’ndoită. Şi deaceea 
Dă-mi, Doamne, ziua Ta cea ne’nserată 
Şi duhul Tău în veci neveştejit 
Să-mi fie fapta’n ţară fără pată 
Şi cugetul în Tine prea smerit )>— 

Şi singur stând în rugă domnitorul 
îl frământa la miezul nopţii visul 
în straiul lui se’ngemăna covorul 
Ce’n purpură’mbrăcase paraclisul. 

Un sfeşnic lângă el ţinea veghere 
Şi jar la mâini îi tremura’n găteli 
Parcă vorbea sub tainica tăcere, 

Că sfinţii-1 ascultau din zugrăveli. 






ŞTEFAN VODĂ CEL SFÂNT 


Iară vulturii de furtună şi chinuri beţi 
îl strigau din spuse de sfinţi şi profeţi. 
Că, zice-se din scris de hrisoavă. 

Creştea la margine de ceruri Ţara Moldavă 
Din porţile sale că Făt Frumos 
Străjuia vămile lui Cristos. 

Şi se opriseră păgânii’n loc 
De-atâtea buciume albe, de-atâta foc. 

De-atâta foame de mântuire, 

Că şi-au pus pentru ei cuţit la chimire 
întru Cristos duhovnici-i cu patrafire 
Şi-l cunoşteau amurgurile şi dimineţile 
După cum mântuia el vieţile 
Cu arborii şi cu săgeţile. 

MIHAI VITEAZUL 


Prielnică lumină din bolţi la căpătâi 
Că-1 năpădi ntr o noapte când străji cântau cocoşii. 
Aşa porni să’ntoarne hotarul cel dintâi 
Pe care-1 rânduiră din veac în el strămoşii. 


Şi’n foc cu mâna stângă viteazul domnitor 
îşi fumega spre zarea duşmană buzduganul. 

Un vis în noapte-adâncă, şi trăsnet smuls din nor, 
îşi zămislise cuibul în pieptu-i uraganul. 

Că stema biruinţii pe flamuri de vâlvoare 
Duceau Călugărenii spre şesuri transilvane, 
în brazi s’au strâns toţi munţii ca’n mantii funerare 
Când îl plângeau oştenii la Turda în săivane. 


Un glas ceresc de înger din inimi l-a strigat 
Tot astfel cum se strigă genune pe genune. 

Aşa trecu el, fulger pe cer înourat 

Şi’n noaptea noastră visul ce nu va mai apune. 

DOINĂ 


23 August 1944 


Doină, doină, spune-mi tu 
Câtă negură căzu 
De demult de când pe-aici 
S’or stins codrii tăi voinici. 
Spune-mi, doină, spune-mi tu 
De-atuncea şi pân’acu 
Câtă lacrimă lăsară 
Mamele când se rugară, 


De-atuncea şi până azi 
Câtă cetină de brazi! 

Că ne-a bântuit străinul 
Cum bântuie floarea spinul 
Şi’n ocări ne-a aruncat 
Traiul nost îndătinat. 

Ne furară numele 
Ca să-şi piardă urmele, 

Ne furară umbletul 
Să ne piardă sufletul. 

Ai! cum se sbătură munţii 
Cu zăpezi în jurul frunţii 
Şi cum văile gemură 
Cu răsufletul la gură! 

Pieri tulnicul pădurii 
Cu mistreţii şi bourii 
Şi pe bolta schitului 
Floarea răsăritului, 

Chipul domnitorilor 
Subt povara norilor. 

Frunză’n mugur pe-o mlădiţă 





Prinsă’n trunchiuri de troiţă. 
Cine să se mai închine 
în genunche lângă tine 
Şi cin’să te mai audă 
De-atât jug, de-atâta trudă? 
Rădăcină de gorun 
Prinsă’n criptă de străbun 
Prinde-ţi-ar mugurii’n rod 
Duhul vreunui voevod 
Fruntea lui de subt pământ 
Să-ţi fie coroană’n vânt, 

Braţul creangă, ochii floare, 
Trupul umbră pe cărare 
Şi din frunza ta domoală 
Crească chiot de răscoală 
Din hotară în hotară 
Pentru-aiasta biată ţară 
Mult prea blânda Românie .. 
Slavă ei şi slavă ţie 
Doină, spune-mi doină tu 
Câtă grindină bătu 
Sărman spicul lanului 
Sărman trupul neamului 
Sub plumbii duşmanului. 


«... primind cu seninătatea strămoşilor 
Thraci botezul morţii ...» 

(Corneliu Z. Codreanu.) 


UMBRA TA, CĂPITANE! 






UMBRA TA, CĂPITANE 


Căzură paşii umbrei tale grei 
Sub crucea nopţii Stântului Andrei 
Şi peste tine şapte tone-au pus, 

Să nu te fure, au spus, ca pe Isus. 


De-atunci în noi cu fiece mormânt 
Se’nalţă’n vreme munţii fremătând; 
Din noi cu pruncii legănaţi la sân 
Ca frunza’n creanga codrului bătrân. 



Ca freamătul pădurilor adânci 
Inima ta se’nalţă’n noi de-atunci... 
De-atunci cu umbra ta în noi străbate 


Lumina morţii tale’ngemănate 
Cu busuiocul sfânt de la icoane, 
Mireasma jertfei tale, Căpitane! 


HAIDUCEASCĂ 


Zice-se că’n sus pe Lotru 
De-ai urcat, să tot te’nchini 
De cum fiarele din codru 
Te primesc în vizuini .. 

Şi că’ntr’una’n viers de jele 
Grăiesc frunzele’ntre ele 
Tot de focul ţării mele... 

Sus pe Lotru unde’n codru 
Printre munţi cătat de oaste 
Haiduceşte Plumbi în Coaste 
Zice-se de ani de zile 
C’ai fi Tu Sân Mihaile. 







MAJADAHONDA 


Eu cânt imnul eroilor, cânt veşnicia 
Din care creşte ca o cămaşe verde câmpia, 


Cânt mâinile rămase ne’ncrucişate pe piept 
Din care creşte bradul spre ceruri drept. 


lată rouă, iată lacrima caldă, 

Geana pământului pe câmpuri scaldă .. 

Aceaşi lacrimă. Doamne, care Te-a dus 
Pe calea Golgotei Tale în sus! 


Eu cânt ochii celor morţi fără cruci 
Sub ale cerului umede rugi, 


Ochii ce-au rămas deschişi să Te vadă 
Şi i-ai închis cu mâna Ta de zăpadă. 


Pentru frunţile azi fără gânduri 

Ale celor dintre noi căzuţi din rânduri, 


Pentru inima celor plecaţi eu cânt, 
Pentru piepturile care bat în pământ 


Din care creşte ca o cămaşe verde câmpia 
Eu cânt imnul eroilor, cânt veşnicia! 






DIN TEMNIŢĂ 


1939 * 22 Septembrie * 1959 


Că, Doamne-ai biruit cu gândul 
în noi ca roua’n primăveri 
Ce’nseninează’n flori pământul 
Cu raza stelelor din cer, 

Senini sub zări împurpurate 
Păziţi de glonţ, lătraţi de câini, 
Vom sta’ntre sârmele ghimpate 
Cu lanţuri atârnând de mâini. 

Dar poate că’ntr’o bună zi 
Seninatatea’n noi va fi 
De suferinţă’ntunecată. 

Inima’n noi n’o să mai bată 
La gândul zărilor senine 
Şi ne-om uita atunci de Tine, 

Când chipul Tău va fi departe 
De inimile noastre reci 
N’om şti că Tu pe-aproape treci... 
Privi-vom noi tot înainte 
Crescând din umbră şi din moarte 
Către lumina Ta din veci? 


O! gândul creşte din cuvinte 
în ochii celui care scrie. 

Necugetând, din lacrimi poezie! 
Aceste lanţuri ne vor duce 
Spre chipul Tău, spre sfânta-Ţi cruce 
Aceste gloanţe vom avea drept cârme. 
Acest lătrat de câini, aceste sârme. 





Ne vom uita de Tine poate 
Când inima nu ne-o mai bate 
La gândul zărilor senine. 

Când frânţi cu pieptu’n baionete 
Vom cere apă ca şi Tine 
Şi-om bea din fierea din burete. 
Ne vom uita de Tine poate. 


Dar iată ca din miezul nopţii 
Pe căi de umbră stele vin. 

Ne-or duce-atunci prin umbra morţii 
Tot astfel şi pe noi lumini? 

Că, Doamne-ai biruit cu gândul 
In noi ca roua’n primăveri 
Ce’nseninează’n flori pământul 
Cu raza stelelor din cer. 

RUGĂCIUNE PENTRU CAMARAZI 


Rogu-mă Ţie Doamne, rogu-mă Ţie 
Pentru rouă depe câmpie, 

Pentru plaiurile verzi care plâng 
Lângă Dunăre, lângă Parâng. 


Pentru stelele depe ii, pentru salbe, 

Pentru râurile cu prunduri albe, 

Rogu-mă pentru albele oseminte. 

Pentru lacrima mamelor, pentru morminte. 


Mă rog Ţie Prea Curată Fecioară 
Pentru luceferii depe ogoară, 

Pentru geana plânsă a florilor, 

Geana fraţilor şi surorilor. 

Pentru beteala soarelui din amiazi 
Care-mi lunecă pe obraz, 

Rogu-mă pentru bulgării ce strâng în ei 
Oasele camarazilor mei. 


Bunule Isusule bun 
Rogu-mă pentru pământul străbun. 
Pentru munţii cu brazi, pentru cripte, 
Pentru crucile la căpătâie înfipte. 


Pentu ostile Tale, Sfinte Arlianghele, 
Pentru inimile ce bat în candele. 

Pentru genele de ceară şi undelemn. 
Pentru sufletul bietelor cranii de lemn. 


Mă rog pentru sufletul codrului sfântul 
Care ’ngenunche şi sărută pământul 
Când îi frânge trunchiurile de brad 
Viscolul dinspre Stalingrad. 

ŢIE, REGE CĂLĂU! 


3 septembrie 1940 


Că tot ce’n oameni bun s’alege 
Ai scos din har şi-ai pus sub lege, 

Sub legea vrerii tale de pripas 

Din care-a curs precum în vaduri râul 

Fără zăgaz, fără popas 

Desfrâul, 

Călău care-ai făcut din ţară 

Pocal menit pentru ocară 

Din el să stâmperi setea lui Cristos, 

Tu n ai văzut ca-un neam întreg se strânge 
Mai dârz sub pumnul tău setos 
de sânge! 


înnegurat, sălbatec rod 
Al vremurilor lui Irod, 

Cum n’au ştiut păgânii-ţi saduchei 
Că pentru moarte’n mâini ţi-a pus inelul 
Din noaptea Sfântului Andrei 
Măcelul? 


Azi numai tu ca’ntr’un blestem 
Auzi mormintele cum gem 
în piepturile verzi ce sub palat 
Ţi s’au oprit cântând în faţa porţii... 
E sângele ce l-ai varsat î 
Sunt morţii! 


52 


BUCHENWALD 

1942 


Lanţuri, 

Zăngănit de cătuşă 

Sub zorii de brumă şi de cenuşă 

Se năruie’n şanţuri .. 


Din ochiul scrijelat în rană 
Sub sfichiul cnutului de fier 
S’a scurs pe geană 





Un strop de viaţă. 
Un strop de cer... 
Trop! 

Trop! 


Coloana cu saboţi de lemn se pierde’n ceaţă 
Vorba e freamăt, pasul omidă, 

Privirea de doruri şi viscole roasă 
încearcă prin neguri porţi să deschidă .. 
Şi-alături stă moartea cu mâna pe coasă! 

Toţi duc ca paienjenii’n spate 
Câte-o cruce de sânge pe haine vărgate. 

CÂNTEC DE LEAGĂN 


Nani, nani, copil drag. 

Cătinel adormi cu mama, 
Crească-ţi pumnul, trunchi de fag, 
Pieptul tare ca arama. 


Nani, nani, drag copil, 
Vrere-aşi mai să-ţi dau cuvânt 
De tătână-tău cum mi-1 
Cetluiră la pământ. 

Nani, nani, ’n răpejune 
Treacă-ţi anii’n sbor cu stolul. 
Să creşti mare, să-ţi pot spune 
Unde-i stă’ngropat pistolul. 


ŢĂRANII 


O! de-ar fi fost lângă voi să m’aveţi 
Lângă chipul vostru brăzdat de tristeţi 
Seara cu plăvanii din luncă 
Să mă fi’ntors şi eu irosit dela muncă 


Şi să-mi fi strălucit într’una şi mie 
Aurul Domnului încolţit pe câmpie! 
Către zare pribegia şi căile 
Să mi le fi ştiut doar plaiul cu văile. 


Să-rai fi pus şi eu clopoţei la opincă 
Pentru cine ştie care Ilincă 
Şi’n rustem prin zăvoaie cu cântecul 
Să mă fi furat vrăjite cu descântecul. 


Să-mi fi răsărit soarele cu cosiţele 
Cu toţi mugurii şi cu toate mlădiţele. 
Şi să fi zis aşa, unu . doi . 

Pas înainte. . pas înapoi . 


Şi cum se răsuceşte vâltoarea întâi 
Să mă fi răsucit eu odată’n călcâi, 

La urmă ea pe sub mână 

Cum se’nvarteşte fusul sub firul de lână. 


Âi! vârtejul acela de inimi în joc 
De s’ar fi prefăcut în iureş de foc, 

Să nu mai fi rămas nici soarele soare 
Ci doar o grindină albă, un fulger mare. 

CLOPOTUL 


Du-te svon de clopot, du-te 
Pe cărări de stea bătute 
Ca o umbră care trece 
Peste mările cărunte 
Fără vânt şi fără punte 
Spuma valurilor rece. 

Liniştit te va primi 
Satul alb de lângă vii 
Şi vor ştii doar fulgii mici 
Că eu te-am trimis de-aici 
Ochii mei acas să-i duci 
Să privească prin uluci. 







Te-ai fost oprit chiar la ele 
Clopot al inimii mele! 

Iată din fereastra mică 
Plânge-a moarte-o bătrânică 
Bine-i fi ştiind că-i mama 
Că-i ştii iia şi năframa. 

Tot ca şi odinioară 
Umblă crivăţul pe-afară 
Şi-a deschis uşa la tindă. 
Auzi? cântec de colindă .. 
Lerui Doamne Lerui Ler .. 
Glasurile cresc spre cer. 

Când au răsucit zăvorul 
Ea parcă-şi vedea feciorul... 
Lerui Doamne Lerui Ler .. 
Şi-acum cântecele pier 
C’au plecat colindătorii 
Cu zăpada şi cu norii . 

Svon de clopot, cât ai plâns, 
Pân’la mine c’a ajuns! 


RĂDĂCINI 


Aci’n mormânt stă floarea vieţii tale ruptă. 
Tu mă priveşti din ceruri cănd mă’nchin, 
Tu camaradul meu de luptă 
Ce mi-ai lăsat în suflet rădăcini. 


Parcă te văd când ţi-ai deschis spre cer aripă 
în jurul tău cădea oţel fierbinte. 
Vesmântu-ţi sângerat îmi vine’n minte 
De-atunci cu fiecare clipă. 







Tu camarad, tu frate bun 
La căpătâi cu cască de răsboi. . 
\ orbind cu tine-o lumânare pun 
§i lacrimile-mi curg şiroi! 


0 lumânare pun vorbindu-ţi ţie. 

Tu ina priveşti din cer, din inimă, din rădăcini. 
Tu, rod cules de mâini străine 
Şi floare a vieţii mele, Românie! 

OLTUL 


Mi-erai murg pe vremuri şi cărare, 
Paznic răzvrătit şi pădureţ 
Strâns cu pumnu’n junghi la cingătoare, 
Eu ţi-am fost vlădică şi judeţ. 


Dar veni din iad o iarnă mare 
Şi-ţi turnă în inimă înghieţ 
Şi-mi făcu din flintă pe spinare 
Cobiliţă grea de precupeţ. 

Mă mai ştii măi Oltule pe nume? 

Eu de-atunci că-s de pripas prin lume. 
Tot stiigând cu coşul şi ciubara. 


Furii toţi că-mi năpădiră ţara 
Dar’ar frunza ’n codrii tăi să dea 
Preacurata Maica Precista. 

«... apoi am rătăcit o bucată de vreme 
purtaţi de valurile omeneşti ...» 

(Ion I. Moţa.) 


ÎNGERUL MORŢII 










ÎNGERUL MORŢII 


«Pe sfărâmăturile lui au venit şi s’au 
aşezat toate păsările cerului ...» 

(Ezechiel, 31.) 


Cobora un sbor aseară 
Dintr’o crinişte uşoară 
Poate din acele coruri 
Diafane de beteală 
Ce’mpletesc arcade’n sboruri 
Pe nervuri de catedrală. 

Din comorile-i ascunse 
Nu ştiu ce mi-a dat în dar, 
Clopot stins, din ram rugină, 
Bob de cântec şi lumină, 

Că-i simţeam plutind pe frunze 
Clinchetul crepuscular. 


Mi-am zis, visul înadins 
Mrejile-i spre mine-a’ntins, 

Sau vreun vânt pe-aproape plânge, 
Printre nori din noaptea-mi albă 
Luna poate-şi face salbă, 
Poate-aripa vreunui înger. 


Mi-am zis, poate mâna toamnei 
Bate’n geamul meu de frig. 
Şi-am ieşit în pragul porţii 
Şi-am zărit îngerul morţii, 

C’am fugit la Tine Doamne 
Până’n suflet să Te strig. 


Şi de-atunci la mine’n casă 
Stă Arhanghelul da pază . 
Cobora un sbor aseară 
Dintr’o crinişte uşoară 
PânTa mine subt pridvor. 
Treaz m’a ţinut până’n zori. 







PĂDUREA CU FIARE SĂLBATICE 


«... şi toate fiarele câmpului şi-au făcut 
culcuşul între ramurile lui...» 

(Ezechiel, 31.) 


Şi că-s printre ani ca’ntr’o pădure 
Vin ispitele să-mi fure 
Viaţa mea’nsetată de lumini, 
Inima-mi ce sângerează’n spini. 


Vin sălbăticiuni să’ntoarne 
Paşii-mi prinşi în rugii sterpi. 

Iată, ghiare prin veşminte 

îmi răsbat şi mi se’nfig în carne .. 


Mi se svârcolesc prin sânge şerpi 
De beţie şi de vraje. 

Gândul că mă poartă înainte. 


Inima’napoi mă trage .. 

Inima ce ţine cheia bolţii, 

C’o străbat păcatele cu colţii. 






IATĂ-MI INIMA 


Iată-mi inima, 

Dorinţele mele. 

Freamătul zefirilor... 

Cunoşti tu cântecele fără sunet? 
Iată-mi inima, 

Dorinţele mele, 

❖ * $ 

Iată soarele, fericirea . 

Iată chipul tău în inima mea 
Unde eşti, stea apusă? 

Iată soarele, fericirea, 

❖ ❖ * 

Sunt umbrele nopţii 
Care fac să lucească stelele... 
Iată lumina inimii mele... 

Unde eşti tu? 

* * * 

In tine pe cine privesc, 
în ochii tăi când mă pierd 
Ca’n undele apelor fără fund, 
Ca’ntr’o oglindă când te privesc 
Singurătate, 

Cine eşti tu? 

Peste tot înainte-mi te caut 
Şi te găsesc 
însă ca pe o umbră 
Mereu fugind. 


O! apele din sufletul meu 
lată-le 

Au prins culoarea stranie 
A ochilor tăi. 


# ❖ * 

Sus şi departe 

Văd fumul solitar 

Al unei case de munte .. 

El se pierde la orizont. 

Gândul meu a ajuns el până la tine 

* * # 

Iată norii, se duc. 

Creşte’n mine singurătatea! 

Iată norii, se duc. 

Va ploua mâine în ţara ta. 

* * H* 

Singurătatea mea? 

Ca valul în Ir'o corabie 
Isbeşte’n mine. 


Speranţa mea? 

Păsările care iubesc cerul 
Au cunoscut-o... 

Păsările cu sborul frânt 
Care-au căzut peste catargurile 
Inimei mele. 







STATUIA 


într’un parc pe-un ţărm singuratec 
Am dat trup şi suflare minunii, 
Bronzului nebiruit de jăratec 
Ci doar în flacăra pasiunii. 


Marmorei cuvântului care’nghiaţă 
Atingerea degetelor gândirii 
l-am dat trup şi suflare de viaţă. 
Bucuria, zâmbetul fericirii. 

Stau în faţa ei şi-o privesc 
Să mi se pară că-i înger ceresc. 
Am sculptat ce nu vede privirea. 


Bucuria vieţii şi fericirea .. 

Eu c’o simt cum din gândul meu naşte, 
Ea pe mine nu mă cunoaşte. 

DOUĂ STELE 


Noaptea când ne bat la geamuri 
Răposate mâini din ramuri 
Şi ne strigă până’n zori 
Sufletul vreunei surori. 


Ochii mei de la fereastră 
Povestesc iubirea noastră 
Cimitirul parcă vine 
Sa se-apropie de mine. 


Două stele-aprind departe 
Cerul mult ce ne desparte 
C’am rămas şi tu te-ai dus. 


Două lumânări c’am pus .. 
Una plânge’n dor fierbinte, 
Una’n lacrimi mă cuprinde! 

SCRISOARE 


Că tu închisă-mi stai în gânduri 
Ca focu’n lemn, ca melodia’n coarde, 
Azi focul amintirii mele arde 
Şi cânt şi-ţi scriu aceste rânduri. 


O umbră care joacă pe covor 
In vis mă nvalue uşor 
Cu mreaja ei subţire, mătăsoasă. 

O teamă am şi-am coborât din casă. 

Ajuns la miezul nopţii-afară, 
în urmă uşa mi-a rămas deschisă. 
Vorbesc caişii dela scară 
Şi simt în piept mireasma de caisă. 


Văd câmpurile. Mi s’aştern în cale 
Şi sufletu-a’nceput parc’ a-mi sălta. 
Mereu vin aripile tale 
Pe-acelaş lac, cerească stea 1 


Şl trupul tău pe-un val se’ndoaie 
îngenunehiat în adorare. 

Aceeaşi umbră din odaie 
M’a smuls din gândurile tale. 


N’aud pe-alături nicio şoaptă 
Ci doar moliftul aplecat 
La porţi de lemn sculptat m’aşteaptă 
în cimitirul dela margine de sat. 









Din pragul lui privind cu frică 
Un liliac, un crin şi-o tufănică 
Abea c’am mai ştiut pe unde duc 
Potecile mpletite 'n crengi de nuc. 


Pe urmă nu mi-a mai fost teamă 
C am auzit cum glasul tău mă chiamă. 
Ce-aveam să-ţi spun nu poate spune gândul 
Nici viaţa mea ci doar mormântul. 


Nu ştiu cum m’am întors. Tu-mi stai în gân- 
Ca focu’n lemn, ca melodia’n coarde. [duri 
Azi focul amintirii mele arde 
Şi cânt şi-ţi scriu aceste rânduri. 

SUFLETUL 


Mă duceau pe umeri de viu 
Relele la cimitir în sicriu .. 
Pe urma mea căinţele, rar, 
în pas cu clopotul mortuar. 


Doar că mi-au pus la cap o făclie 
De pe câmpurile de bătălie .. 
în urmea mea speranţele, rar, 
în pas cu cântecul funerar. 






Ai! gândul care’nflorise apusul 
Mi-acoperea cu genele plânsul. 
Norii care’ngenaseră soarele 


Mi i-au închis în ochi bocitoarele 
Doamne, iată, plouă şi ninge . 
Sufletul de nu mi s’ar stinge! 


MLAŞTINA DESNĂDEJDEI 


Ia-mi totul şi gândul spre sboruri cereşti, 
Aripa să-mi cadă la guri de infern. 

Din mlaştini mă tragă la fund desnădejdi, 
Vâltoarea durerii, abisul etern. 

Când culmi şi-or aprinde în mine urcuşul, 
M’afunde’n adâncuri miasma şi glodul, 
îmi sape în coastă comori spiriduşul 
Şi pasărea şue să-mi cânte prohodul. 

Păienjeni mă prindă în mreajă păgână. 

Al vieţii sfânt cântec mi-1 frângă urgia. 

Ia-mi totul, nici ochi pentru plâns să-mi rămână. 
Ţi-oi duce pe-un cântec pustiu veşnicia. 

«... în pragul orbitoarei străluciri a 
cerului-la icoană ...» 

(Ion. I. Moţa.) 


ICOANA 








ICOANA 


Icoana Ta ca’ntr’un cucernic schit, 

A vremurilor de demult icoană, 
Şoptind din zugrăveli o am simţit 
în gândul meu ca un balsam pe-o rană. 


Rodită’n trupul Tău fără păcat 
Ce minunată’n noi că Ţi-a fost vestea 
Din Vicleem când ni s’a arătat! 

Şi-atât mă rog şi-atâta mi-i nădejdea, 

Ca iată’n lacrimi ard de-atâta zel 
Ca o făclie’n picuri calzi de ceară . 
Ci Dumnezeu s’o ’ntoarce’n gând şi El 


La omul cel care’n mormânt coboară 
Pe când şopteşti acum din zugrăveli 
Tu, Preacurată, ’n gândul meu, Fecioara! 

MUNŢII SUFERINŢEI 


Că-mi plec, Doamne, fruntea către Tine, 
Tu-mi dă mirul bunelor vestiri, 

Mirul sfânt al datinei creştine 
Strâns ca roua’n flori de mănăstiri. 


Că mi-s seci isvoarele fiinţei 
Şi zăgaz pe suflet mi s’a pus, 
Cresc în mine munţii suferinţei. 
Eu sânt jos, lumina Ta e sus. 

Şi’n urcuş genunchii-mi sângerează. 
Vrere-aşi mai să cânt şi nu mai pot. 
De nu m’ar lega la răni o rază, 

Inima mi s’ar fi scurs de tot. 


Iată vin şi zorii ca s’adulme 
Sângele ce- mi curse pe cărări . 

Eu sânt sus pe cea din urmă culme, 
Tu’mpleteşti lumina altor zări. 

PSALMUL TĂCERII 


Tăcere, închisă carte 
La cumpăna dintre viaţă şi moarte, 
Cum de-aşi cuprinde, 

Cum de-aşi cunoaşte 
Gândul din tine 
Care mă paşte? 

Iată numele tău, Cuvântul, 
îl spun şi mi se’nchide tot gândul.. 
Cine eşti tu? 

Nu te văd, nu te-aud, 

Cum nu văd cerul mişcându-se, 
Cum n’aud arborele crescând. 


Tăcere, dulce grădină 
A ochilor fără lumină, 
Tu-mi pui pe umeri 
Mână de îngeri 
Şi-mi cerni din candeli 
Ochi de Arhangheli. 


Că negândită eşti mângâiere 
A ochilor fără vedere 
Cuvântul tău 
în mine s’aprinde 

Cu cântecul 
De colinde. 


Cu steaua nopţii, 

Cu gândul morţii, 

Cu clipa, 

Cu somnul . 

Din tine-mi saltă aripa 
Domnul. 


Slavă ţie tăcere, 

Mormânt fără plângere al vieţii mele. 


IUBIREA 


Din pragul cel tocit de’ngenunchieri 
Privesc conturul tău pierdut în vreme . 
Pe fruntea tinereţilor de ieri 
S’au stins iluziile’n diademe. 


Astăzi mă’nchin cu doru’n mâini făclie 
în schitul amintirii şters... 

Iubirea mi-i catapeteasmă vie 
Aprinsă"» rima unui vers. 

Şi-atata linişte e’n schit 
Că parcă’n taine-s troienit 
Şi’n sânge mi-a’nflorit cuvântul 


Ca florile ce’mpodobesc mormântul 
Cuvântul cel care sfinţeşte gura 
Cu-anafura şi cuminecătura. 


CUVINTELE 


Iată-mi cuvintele 
Mi-au cules sufletul 
Cu aripele 
Şi cu zumzetul .. 


Şi inima-şi cerne’n 
Lacrimi stamina 
Ca sa ardă’n vecernii 
Lumina, 


Ochii să’ndrume’n 
Cealaltă lume. 
Iată-mi cuvintele, 

Roi de albine .. 
Cântec tu prinde-le’ 
Pagină bine. 

